MS styrkir hjálparsamtök um 2,5 milljónir Mjólkursamsalan , sem er í eigu 700 bændafjölskyldna um land allt , hefur gefið matvæladreifingu á vegum Mæðrastyrksnefndar , Hjálparstarfs kirkjunnar og Reykjavíkurdeildar Rauða krossins tvær og hálfa milljón króna . Þessi félagasamtök sameinast um jólaaðstoð fyrir heimili sem líða skort . Að sögn hjálparsamtakanna er vaxandi þörf fyrir slíka aðstoð í því erfiða árferði sem nú er . Áætlað er að um 3500 fjölskyldur muni leita aðstoðar samtakanna í ár sem er um 30% aukning frá fyrra ári . Stór hópur mun vera að koma í fyrsta sinn og því verða þetta þung skref fyrir marga . Mjólkursamsalan óskar í fréttatilkynningu hjálparsamtökunum velfarnaðar við þau verkefni sem bíða þeirra fyrir jólin . Á myndinni er Jónas Þórir Þórisson framkvændastjóri Hjálparstarfs Krirkjunnar og Ragnhildur G. Guðmundsdóttir form . Mæðrastyrksnefndar Reykjavíkur í hópi nokkurra starfsmanna í mjólkurvörudreifingu MS .